### Latvijas republikas EKONOMIKAS MINISTRIJAS

### TAUTSAIMNIECĪBAS PADOME

Brīvības IELĀ 55, RĪGĀ, LV-1519, TĀLRUNIS (+371) 67013195

Sēdes protokols Nr.4

Rīgā 2016.gada 17.jūnijā

**Sēdi vada -** Tautsaimniecības padomes priekšsēdētājs M.Bičevskis.

**Ar balsstiesībām piedalās** - Tautsaimniecības padomes locekļi: A.Ašeradens, L.Meņģelsone, J.Gulbis, A.Āboliņš, J.Naglis, V.Krēsliņš, J.Rozenblats, N.Grinbergs, V.Rantiņš, J.Endziņš, I.Šure, H.Danusēvičs, A.Jausnleini pārstāv A.Feldmane, A.Ozolu pārstāv A.Jaunzeme.

# **Pieaicinātās personas:**

|  |  |
| --- | --- |
| Tautsaimniecības padomes Enerģētikas komitejas vadītāja vietnieks | A.Treiguts |
| Lauksaimnieku organizāciju sadarbības padomes pārstāvis | G.Vilnītis |
| Biedrības “Latvijas Tirgu savienība” valdes priekšsēdētāja | A.Benfelde |
| Rīgas Tehniskās universitātes pārstāvis | I.Vīksne |
| Latvijas Darba devēju konfederācijas pārstāve | A.Līce |
| Latvijas Darba devēju konfederācijas pārstāve | J.Vjakse |
| Latvijas Darba devēju konfederācijas pārstāve | I.Kiukucāne |
| Ārvalstu investoru padomes Latvijā pārstāve | M.Jaksona |
| Latvijas Investīciju attīstības aģentūras pārstāve | L.Grīnfelde |
| Latvijas Universitātes pārstāvis/Zaļo tehnoloģiju inkubators | M.Neimanis |
| Labklājības ministrijas pārstāve | I.Zvīdriņa |
| Labklājības ministrijas pārstāve | A.Dreimane |
| Tieslietu ministrijas pārstāvis | A.Latkovskis |
| Finanšu ministrijas pārstāve | A.Kaļāne |
| Valsts ieņēmumu dienesta pārstāve | N.Filipoviča |
| Latvijas Tirdzniecības un rūpniecības kameras pārstāvis | J.Atslens |
| “Startin.lv” pārstāvis | D.Pavļuts |
| Ekonomikas ministrijas valsts sekretāra vietnieks | R.Aleksejenko |
| Ekonomikas ministrijas Sabiedrisko attiecību nodaļas vadītāja | E.Urpena |
| Ekonomikas ministrijas Uzņēmējdarbības konkurētspējas departamenta direktors | K.Soms |
| Ekonomikas ministrijas Uzņēmējdarbības konkurētspējas departamenta direktora vietniece | I.Lore |
| Ekonomikas ministrijas Tautsaimniecības struktūrpolitikas departamenta direktors | J.Salmiņš |
| Ekonomikas ministra padomnieks | G.Eglītis |

# **Protokolē** -

# Tautsaimniecības padomes sekretariātsD.Freimane

# Sēdi sāk plkst. 10:00.

**Darba kārtība:**

1. Tautsaimniecības padomes 2016.gada 13.aprīļa sēdes protokola Nr.3 apstiprināšana*;*
2. Konceptuālais ziņojumus par uzņēmējdarbības uzsākšanas un mazās uzņēmējdarbības ekosistēmu un turpmāk nepieciešamajiem atbalsta stimuliem;
3. Informatīvais ziņojums par darba tirgus vidēja un ilgtermiņa prognozēm.

**1.§**

**Tautsaimniecības padomes 2016.gada 13.aprīļa sēdes protokola Nr.3 apstiprināšana**

--------------------------------------------------------------------------------------------------

(M.Bičevskis)

**Ziņo:** Tautsaimniecības padomes priekšsēdētājs M.Bičevskis.

**Nolemj:** Apstiprināt Tautsaimniecības padomes (turpmāk tekstā – TSP)2016.gada 13.aprīļa sēdes protokolu Nr.3.

**3.§**

**Konceptuālais ziņojums par uzņēmējdarbības uzsākšanas un mazās uzņēmējdarbības ekosistēmu un turpmāk nepieciešamajiem atbalsta stimuliem**

--------------------------------------------------------------------------------------------------

(M.Bičevskis R.Aleksejenko, J.Gulbis, A.Ašerdens, A.Dreimane, N.Filipoviča, A.Kaļāne, L.Meņģelsone, J.Endziņš, J.Naglis, J.Stinka, A.Benfelde, H.Danusēvičs, G.Vilnītis)

**Ziņo:** Valsts sekretāra vietnieks R.Aleksejenko.

**Sēdes laikā izteiktie viedokļi un nolemtais:**

J.Endziņš aicina pārskatīt piedāvāto variantu par uzņēmējdarbības uzsācēju pakāpenisko izaugsmes stimula noteikto ierobežojumu - “persona iepriekš nav izmantojusi uzņēmējdarbības uzsākšanas režīmu 5 gadus” un atkārtoti pārskatīt, kā arī turpināt diskusijas ar sociālajiem partneriem par šī termiņa noteikšanu.

1. Pieņemt zināšanai Ekonomikas ministrijas (turpmāk tekstā – EM) sagatavoto informāciju par konceptuālo ziņojumu saistībā ar uzņēmējdarbības uzsākšanas un mazās uzņēmējdarbības ekosistēmu un turpmāk nepieciešamajiem atbalsta stimuliem.
2. Atbalstīt EM izstrādāto konceptuālo ziņojumu un turpmāk nepieciešamos atbalsta stimulus:
3. noteikt iespēju visiem strauji augošiem uzņēmumiem par katru augsti kvalificētu darbinieku veikt minimālo fiksēto maksājumu neatkarīgi no algas apmēra;
4. izstrādāt jaunu atbalsta programmu “Atbalsts augsti kvalificētu darbinieku piesaistei”;
5. atvieglot ārzemju kvalificēta darba spēka pieņemšanu darbā Latvijas strauji augošajos uzņēmumos, t.i., paredzēt, ka pietiekams pamats ārvalstnieka nodarbināšanai Latvijā ir augstākās izglītības iegūšanas dokuments jebkurā pasaules valstī, šo izglītību nesaistot ar profesiju, kurā ārvalstnieks būs nodarbināts un kā alternatīvo kritēriju saglabāt darba pieredzes iegūšanu konkrētajā jomā;
6. atļaut SIA (vismaz strauji augošos uzņēmumos) izdot personāla daļas vai izvērtēt iespēju strauji augošajiem uzņēmumiem noteikt izmantot AS formu un noteikt, ka nodoklis par akciju opciju un personāla daļu turējumu (vismaz strauji augošos uzņēmumos) jāmaksā tikai pie to atsavināšanas;
7. atvieglot strauju augošu uzņēmumu likvidēšanas procedūru, t.i., precizēt normas attiecībā uz kreditoru informēšanu, likvidācijas sākuma finanšu pārskata sastādīšanu un sabiedrības atlikušās mantas sadali;
8. ieviest pakāpeniskas izaugsmes stimulu (nenosakot atalgojuma ierobežojumu darbiniekiem) un ar to aizstāt MUN režīmu;
9. FM sadarbībā ar attiecīgajām nozaru ministrijām un uzņēmumus pārstāvošajām organizācijām līdz 01.09.2019. un secīgi katru otro gadu sagatavot informatīvo ziņojumu par situāciju ēnu ekonomikā.

**4.§**

**Ekonomikas ministrijas informatīvais ziņojums par darba tirgus vidēja un ilgtermiņa prognozēm**

--------------------------------------------------------------------------------------------------

(M.Bičevskis, J.Salmiņš, I.Šure, L.Meņģelsone, V.Rantiņš, H.Danusēvičs, A.Ašeradens)

**Ziņo:** Ekonomikas ministrijas Tautsaimniecības struktūrpolitikas departamenta direktors J.Salmiņš.

**Nolemj:**

1. Pieņemt zināšanai Ekonomikas ministrijas Tautsaimniecības struktūrpolitikas departamenta J.Salmiņa sniegto informāciju par darba tirgus vidēja un ilgtermiņa prognozēm.
2. Izglītības un zinātnes ministrijai ņemt vērā informatīvajā ziņojumā sniegtos priekšlikumus izglītības piedāvājuma pilnveidē.
3. Labklājības ministrijai ņemt vērā darba tirgus vidēja un ilgtermiņa prognozes, izstrādājot profesiju sarakstu bezdarbnieku apmācībai un pārkvalifikācijai.
4. Ekonomikas ministrijai panākt rīcībpolitikas fokusēšanu zem darba tirgus pārkārtojumu mērķiem, nevis resoru mērķiem, koordinēt visu resoru pasākumu saskaņotu ieviešanu, panākt darba devēju līdzvērtīgu ietekmi uz politiku lēmumiem, lai izglītības sektors pielāgotos darba tirgus vajadzībām un sadarbotos plānošanā.
5. Ņemot vērā darba tirgus vidēja un ilgtermiņa prognozes, kā arī ekonomikas izaugsmes mērķus vidējam termiņam, TSP uzskata, ka līdz 2020.gadam, lai nodrošinātu darba tirgus vajadzībām atbilstošu darbaspēku, ir jāsasniedz konkrēti mērķi:
   * ievērojami jāpalielina audzēkņu skaits, kas spēj labi nokārtot eksāmenu (spēj izpildīt >50% eksāmena vai iegūt B2 valodas pakāpi) – matemātikā – no 36% līdz 55%, dabas zinībās – no 18% līdz 40%, un svešvalodās – no 28% līdz 65% no centralizēto eksāmenu kārtotāju kopskaita;
   * jāpanāk augstskolu absolventu pieaugums eksaktajās un inženierzinātnēs no 20% līdz 30% no kopskaita;
   * jāsamazina jauniešu skaits bez profesijas – jāpanāk, lai profesionālo izglītību izvēlas vismaz 50% pamatskolu beigušie;
   * jāpalielina pieaugušo izglītībā iesaistīto skaits – no 5% līdz 15% ekonomiski aktīvo iedzīvotāju.
6. Jānodrošina darba devēju iesaiste augstākās izglītības satura veidošanā un budžeta vietu skaita plānošanā.
7. TSP aicina Izglītības un zinātnes ministriju sadarbībā ar Ekonomikas ministriju izvērtēt iespēju ES fondu darbības programmas „Izaugsme un nodarbinātība” 8.4.1. specifiskā atbalsta mērķa „Pilnveidot nodarbināto personu profesionālo kompetenci” kritērijus pielāgot bezdarbnieku kvalifikācijas celšanai, sniedzot iespēju apgūt šo programmu arī darbiniekiem, kuri atrodas darba attiecībās, bet kuriem ir nepieciešams celt kvalifikāciju konkrētā jomā.
8. Pieņemt zināšanai Ministru prezidenta biedra, ekonomikas ministra A.Ašeradena sniegto informāciju par iniciatīvu ekonomikas ministram sadarbībā ar labklājības ministru, izglītības un zinātnes ministru veidot starpministriju augsta līmeņa Darba tirgus apsteidzošo pārkārtojumu padomi, lai izstrādātu nepieciešamos pasākumus darba tirgus pārkārtojumiem un nodrošinātu protokola 4.§ 5.punktā minēto mērķu sasniegšanu.
9. TSP š.g. oktobra sēdē, uzaicināt trīs atbildīgo nozaru ministrus, lai pārrunātu jautājums par Darba tirgus apsteidzošo pārkārtojumu padomē padarīto un nolemto.

Sēdi slēdz plkst. 11:35.

Sēdes vadītājs M.Bičevskis

Sēdes protokolētāja D.Freimane